tomron87/hebrew-wikipedia-sentences-corpus huggingface dataset:
נבחר לכהונה רגילה של שש שנים בסוף שנת 2016 ושוב ב-2022.
במרץ 2015 נמנה עם הסנאטורים הבודדים שלא נכחו בנאום ראש ממשלת ישראל בנימין נתניהו בקונגרס כנגד הסכם הגרעין עם איראן.
שץ נשוי ללינדה לבית קווק (Linda Kwok Kai Yun), דוקטור לארכיטקטורה ממוצא אסייתי, ויש להם בן ובת; טיילר ומיה.
אביו, ד"ר אירווין שץ, היה הראשון לזהות פומבית ב-1964 את חוסר הצדק שבניסוי העגבת בטסקיגי הידוע לשמצה, ונשאר מבקר בולט של המחקר לאורך חייו.
בריאנה רולינס-מקניל היא אתלטית אמריקאית.
האלופה האולימפית (ריו דה ז'ניירו 2016), אלופת העולם (מוסקבה 2013) ובעלת התוצאה הרביעית בטיבה בכל הזמנים בריצת 100 מטר משוכות (12.26 שניות), 6 מאיות השנייה איטי משיא העולם של בת ארצה קנדרה הריסון (12.20 שניות).
רולינס התאמנה באוניברסיטת קלמנזון שבדרום קרוליינה בהדרכת לורנס ג'ונסון, זכתה 3 פעמים בתואר אליפות NCAA ובגביע באוורמן.
באליפות ארצות הברית באתלטיקה שהיוותה את המבחנים האמריקאים לאולימפיאדת לונדון שנערכה ביוג'ין שבאורגון ב-23 ביוני 2012 סיימה רולינס במקום שישי בריצת 100 מטר משוכות בתוצאה של 12.94 שניות.
בשלב חצי הגמר היא קבעה את התוצאה השנייה בטיבה בשיא אישי חדש של 12.70 שניות.
באליפות המכללות שנערכה ביוג'ין שבאורגון ב-8 ביוני 2013 זכתה רולינס במדליית זהב בריצת 100 מטר משוכות בשיא מכללות חדש של 12.39 שניות.
שבועיים לאחר מכן, באליפות ארצות הברית באתלטיקה שמהווה את המבחנים האמריקאים לאליפות העולם שנערכה בדה מוין שבאיווה ב-22 ביוני היא זכתה במדליית זהב בריצת 100 מטר משוכות בשיא אמריקאי חדש של 12.26 שניות, שיפור לשיא של גייל דיברס (12.33 שניות).
תוצאה זו היא התוצאה המהירה בעולם ב-21 השנים האחרונות והתוצאה השלישית בטיבה בכל הזמנים.
כבר בשלב המוקדמות, היא השוותה את השיא האמריקאי של דיברס (12.33 שניות).
באליפות העולם שנערכה במוסקבה, רוסיה באוגוסט אותה שנה היא זכתה במדליית זהב בריצת 100 מטר משוכות בתוצאה של 12.44 שניות, לפני סאלי פירסון מאוסטרליה (12.50 שניות) וטיפני פורטר מבריטניה (12.55 שניות).
באליפות העולם באולם שהתקיימה בפורטלנד, אורגון במרץ 2016 זכתה רולינס במדליית כסף בריצת 60 מטר משוכות בתוצאה של 7.82 שניות, לפני בת ארצה ניה אלי (7.80 שניות) וטיפני פורטר (7.90 שניות).
במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי 2016 ניצחה רולינס את ריצת ה-100 מטר בתוצאה של 12.34 שניות ונכללה בנבחרת ארצות הברית למשחקים האולימפיים.
במשחקים האולימפיים עצמם, היא זכתה במדליית זהב בריצת 100 מטר משוכות בתוצאה של 12.48 שניות, לפני בנות ארצה ניה אלי (12.59 שניות) וקריסטי קסטלין (12.61 שניות).
בינואר 2021 הושעתה רולינס על ידי התאחדות האתלטיקה הבינלאומית בחשד לשיבוש בדיקות סמים.
היא הורחקה מתחרויות למשך חמש שנים.
ביוני היא השתתפה במבחנים האמריקאים לאולימפיאדת טוקיו שנערכו ביוג'ין אורגון וסיימה במקום שני בריצת 100 מטר משוכות בתוצאה של 12.51 שניות.
השתתפותה באולימפיאדה מותנית בתוצאות ערעורה.
בריאן שמידט הוא אסטרופיזיקאי אמריקאי ממוצא אוסטרלי וחתן פרס נובל לפיזיקה לשנת 2011 ביחד עם אדם ריס וסול פרלמוטר.
ב-1985 סיים שמידט את לימודיו התיכוניים, ב-1989 סיים לימודי תואר ראשון באוניברסיטת אריזונה וב-1993 סיים תואר דוקטור מאוניברסיטת הרווארד.
הוא פרופסור באוניברסיטה הלאומית של אוסטרליה.
ידוע בשל עבודתו בחקר סופרנובה, כאשר הצליח להוכיח יחד עם אדם ריס וסול פרלמוטר את התפשטות היקום.
זכה יחד עם ריס ופרלמוטר בפרס שאו לאסטרונומיה ב-2006. ביחד עם שניהם חלק פרס נובל לפיזיקה ב-2011. בשנת 2015 זכה במדליית הכבוד של מכון נילס בוהר ובפרס פריצת הדרך בפיזיקה יסודית.
בריאן חאפט רואיס גונסאלס (בספרדית: Bryan Jafet Ruiz González; נולד ב-18 באוגוסט 1985) הוא כדורגלן עבר קוסטה ריקאי ששיחק בעמדת החלוץ והקשר.
רואיס התחיל את הקריירה המקצועית שלו באלחואלנסה.
עד מהרה השתלב בקבוצה והפך לשחקן מפתח.
באלחואלנסה זכה לכינוי "הסמור" בגלל פניו המזכירות סמור.
בקיץ חתם בגנט הבלגית ל-4 שנים ביחד עם רנדאל אסופאיפה ורוי מיריה בני ארצו.
ב-8 בדצמבר 2007 הבקיע את שער הבכורה שלו נגד לוקרן.
בעונת הפך לקפטן הקבוצה וסיים כמלך שערי הקבוצה.
ב-15 ביולי 2009, חתם רואיס בטוונטה ל-4 שנים תמורת 5 מיליון אירו ולגנט הובטחו אחוזים ממכירה עתידית של השחקן.
ב-1 באוגוסט 2009 ערך רואיס ערך את הופעת הבכורה שלו בטוונטה בניצחון 0–2 נגד ספרטה רוטרדם.
במשחק זה אף כבש את שער הבכורה שלו.ב-12 בדצמבר 2009 הבקיע בניצחון 1–3 נגד נאק ברדה ובכך רשם רצף מדהים של 10 משחקים בהם הוא כבש.
ב-27 במרץ 2010, רואיס הבקיע שלושער מדהים בניצחון 0–3 נגד ספרטה רוטרדם כאשר השערים הובקעו בדקות 46, 49 ו-50. בסיום העונה זכה עם המועדון באליפות ראשונה בתולדות המועדון.
בסיום העונה הוכתר למלך השערים של המועדון עם 24 שערים, ובמקום השני בליגה אחרי לואס סוארס שכבש 35 שערים.
בקיץ מועדונים גדולים כמו ארסנל וטוטנהאם הוטספר הביעו עניין בשחקן, אך ב-31 באוגוסט 2011, חתם בפולהאם.
ב-11 בספטמבר 2011 ערך את הופעת הבכורה שלו נגד בלקברן רוברס, וב-23 באוקטובר 2011 הבקיע את שער הבכורה שלו בהפסד 1–3 לאברטון.
ב-7 באפריל 2012 שבר רואיס עצם ברגלו, והוא נעדר 10 שבועות.
בסיום עונת הוא הבקיע 5 שערים ב-31 משחקים.
ב-8 ביולי 2015 חתם בספורטינג ליסבון הפורטוגזית לשלוש שנים.
ב-9 באוגוסט 2015 ערך את הופעתו הבכורה בקבוצה בניצחון 0–1 על בנפיקה ליסבון בהסופר קאפ הפורטוגלי.
ב-1 באוקטובר 2015 הבקיע את שערו הראשון בתיקו 1-1 נגד בשיקטש ב.
ב-12 ביולי 2018 חתם בסנטוס הברזילאית לשנתיים.
ב-8 באוגוסט ערך את הופעתו הבכורה בקבוצה בתיקו 1-1 נגד סיארה.
ב-23 ביולי 2020 חזר לקבוצת נעוריו אלחואלנסה.
בדצמבר 2022 הודיע על פרישה ממשחק.
רואיס ערך את הופעתו הבכורה בנבחרת ב-19 ביוני 2005 נגד סין.
הטורניר הראשון שבו לקח חלק עם הנבחרת היה גביע הזהב 2005 בו הבקיע את שערו הראשון נגד הונדורס.
במוקדמות מונדיאל 2010 הבקיע שישה גולים אך נבחרתו הודחה לאחר הפסד פלייאוף נגד אורוגוואי.
במוקדמות מונדיאל 2014 הבקיע שלושה שערים והצליח הפעם להעפיל עם נבחרתו למונדיאל.
בטורניר עצמו שימש רואיס כקפטן הנבחרת.
בשלב הבתים ניצח עם נבחרתו 1–3 את והבקיע את שער הניצחון על איטליה שהבטיח עלייה לשמינית הגמר, תיקו 0-0 בסיום מול וידא שקוסטה ריקה תסיים את הבית במקום ראשון.
בשמינית הגמר כבש שער יתרון נגד , שער שוויון של היוונים שלח את המשחק לדו-קרב בעיטות עונשין בו ניצחה קוסטה ריקה 3–5 כשרואיס בין הבועטים.
גביע האלופות של צפון אמריקה:
בריאנה קולט סקארי היא כדורגלנית עבר אמריקאית ששיחקה בעמדת השוערת.
בעת פרישתה, הייתה סקארי השוערת בעלת מספר ההופעות הבין-לאומיות הרב ביותר אי פעם, 175 משחקים – אך עם השנים נשבר השיא על ידי הופ סולו.
סקארי נולדה ב-1971 במיניאפוליס, הגדולה בערי מדינת מינסוטה שבארצות הברית, לאביה ארנסט ואימה רובי, כבת הצעירה במשפחה בת תשעה ילדים.
כבר בתיכון היא שיחקה כשוערת והייתה שחקנית מפתח בקבוצת בית הספר שזכתה באליפות מדינת מינסוטה ב-1989. בנוסף, היא שיחקה במסגרת התיכון בקבוצות הסופטבול, ההוקי רצפה והכדורסל – שהיה ענף הספורט המועדף עליה דאז.
באותן שנים, נחשבה סקארי לספורטאית התיכונים המצטיינת של מינסוטה וזכתה להיבחר לנבחרת ה-All-American של התיכונים.
לאחר סיום התיכון, החלה סקארי ללמוד באוניברסיטת מסצ'וסטס אמהרסט ולשחק בקבוצת הכדורגל שלה.
בארבע שנים באוניברסיטה, היא שיחקה ב-65 משחקים ושמרה על שער נקי ב-37 מהם.
בעונתה השלישית בקבוצה היא פתחה ב-13 משחקים, שמרה על שער נקי בשבעה מהם, ואף שיחקה כחלוצה בשלושה משחקים נוספים.
ב-1993, כשהייתה בשנתה האחרונה של הלימודים, הובילה סקארי את האוניברסיטה לחצי גמר אליפות ה-NCAA, כשהיא מעמידה ממוצע ספיגה של 0.48 שערים למשחק (השלישי בטיבו במדינה).
באותה שנה, היא נבחרה לנבחרת ה-All-American השנייה של המכללות.
ב-16 במרץ 1994, ערכה סקארי את הופעת הבכורה שלה בנבחרת ארצות הברית, במשחק נגד פורטוגל.
בתום השנה הראשונה שלה בנבחרת, היא סיימה שבעה משחקים עם שער נקי, מתוך תריסר משחקים בהם שיחקה.
בקיץ 1995, זומנה סקארי לטורניר הבין-לאומי הגדול הראשון שלה – הגביע העולמי שנערך בשוודיה.
היא נבחרה לשמש כשוערת הפותחת של האמריקאיות, אולם כבר במשחק השני הורחקה בכרטיס אדום.
מאחר ששלושת החילופים של הנבחרת כבר בוצעו, החלוצה מיה האם נאלצה להחליף את סקארי והיא אכן עמדה בשער בדקות האחרונות של המשחק.
סקארי חזרה לשער הנבחרת במשחק רבע הגמר נגד יפן, והמשיכה לשחק גם בהפסד בחצי הגמר לאלופה שבדרך, נורווגיה.
בקיץ 1996, נערך בפעם הראשונה טורניר כדורגל אולימפי לנשים.
סקארי פתחה בכל חמשת המשחקים של הנבחרת האמריקאית, שבסופו של דבר קטפה את מדליית הזהב מול הקהל הביתי במדינת ג'ורג'יה.
במשחק הגמר ניצחה ארצות הברית את סין 1-2, משער ניצחון של טיפני מילברט.
סקארי ספגה במהלך הטורניר שלושה שערים בלבד.
ביולי 1999, הגיעה סקארי לשיא הקריירה שלה, כשזכתה עם הנבחרת בגביע העולמי שנערך בארצות הברית.
היא פתחה בכל ששת משחקיה של ארצות הברית בטורניר ולא החמיצה אפילו דקת משחק אחת.
משחק הגמר של הטורניר, שנערך אל מול קהל שיא של 90,185 צופים, התקיים באצטדיון רוז בול שבקליפורניה.
במשחק עצמו, נגד נבחרת סין, הגיעו הנבחרות לבעיטות הכרעה, לאחר 0-0 בתום 120 דקות.
לאחר ארבע בעיטות, הגיעה תורה של הקשרית הסינית, ליו יינג.
היא בעטה לצד הימני של השער, אך סקארי זינקה לכיוון זה ועצרה את הפנדל.
האמריקאיות, שלא החמיצו אף בעיטה, ניצחו בסוף הדו-קרב לאחר פנדל מכריע מרגלי ברנדי צ'סטיין.
שנה לאחר מכן, שימשה סקארי כשוערת מחליפה בטורניר הכדורגל של אולימפיאדת סידני.
היא לא זכתה לשחק כלל בטורניר, והאמריקאיות הסתפקו במדליית הכסף לאחר הפסד 2–3 לנורווגיה בגמר.
ב-2001, סקארי הייתה אחת מהמייסדות של ליגת ה-WUSA – ליגת הנשים הראשונה בעולם שבה כל השחקניות היו מקצועניות וקיבלו שכר על עבודתן.
היא הצטרפה לאטלנטה ביט, ושיחקה שם לצידן של סון ון, הומארה סאווה וצ'רמיין הופר.
בשלוש העונות שבהן פעלה הליגה, אטלנטה הגיעה פעמיים לגמר אך מעולם לא הצליחה לזכות באליפות.
בשנה האחרונה של הליגה (2003), זכתה סקארי בפרס השוערת המצטיינת של העונה.
בגביע העולם 2003, פתחה סקארי בכל משחקי הנבחרת, אך האמריקאיות הפסידו בחצי הגמר לאלופה שבדרך, גרמניה.
במשחק על המקום השלישי, ניצחה ארצות הברית את קנדה 1-3. שנה אחר כך, השתתפה סקארי בטורניר האולימפי השלישי והאחרון בקריירה שלה.
ארצות הברית זכתה שוב במדליית הזהב, לאחר ניצחון בהארכה על ברזיל משער של אבי וומבאך.
אל הגביע העולמי שנערך בסין בשנת 2007, כבר הגיעה סקארי כשוערת המחליפה של הופ סולו.
בשלב הבתים וברבע הגמר, הצדיקה סולו את מעמדה, כשספגה רק שני שערים בארבעה משחקים ושמרה בשלושה מהם על שער נקי.
למרות זאת, בחצי הגמר נגד ברזיל, העדיף המאמן גרג ריאן את סקארי, שלא שיחקה שלושה חודשים, רק משום שהיה לה עבר טוב נגד הברזילאיות.
האמריקאיות הפסידו 0–4, ורצף הנבחרת של 51 משחקים ללא הפסד נקטע.
בנוסף, היה זה ההפסד הגבוה ביותר בתולדות נבחרת הנשים של ארצות הברית.
למרות ההפסד בחצי הגמר, פתחה סקארי במשחק על המקום השלישי, בו ניצחו האמריקאיות 1–4 את נורווגיה.
היה זה המשחק ה-19 והאחרון של סקארי במסגרת טורנירי הגביע העולמי.
ביוני 2008, הודיעה מאמנת הנבחרת, פיה סונדהאגה, שסקארי לא תהיה בסגל הנבחרת לאולימפיאדת בייג'ינג.
מספר חודשים לאחר מכן, ב-5 בנובמבר, ערכה סקארי את הופעתה האחרונה בנבחרת ארצות הברית, במשחק נגד קוריאה הדרומית.
מתוך 175 משחקיה הבין-לאומיים, היא פתחה ב-159 ושמרה על שער נקי ב-71.
ב-13 במרץ 2009, הצטרפה סקארי לקבוצת וושינגטון פרידום מליגת ה-WPS שהוקמה באותה שנה.
היא שיחקה שלושה משחקים בלבד במהלך העונה, ובסופה הודיעה על פרישה מכדורגל מקצועני בעקבות פציעה.
ב-2011, מונתה סקארי למנהלת הכללית של קבוצת מג'יק-ג'ק מה-WPS, אולם שנה לאחר מכן פורקה הליגה.
בקיץ של אותה שנה, היא שימשה כחלק מצוות השידור של ESPN, שסיקר את גביע העולם שנערך בגרמניה.
בריאן וילסון קרניהאן (Brian Wilson Kernighan, נולד ב-1 בינואר 1942) הוא מדען מחשב קנדי, שעבד במעבדות בל לצד יוצרי מערכת ההפעלה יוניקס, קן תומפסון ודניס ריצ'י, ותרם להתפתחות של יוניקס.
הוא גם מחבר שותף של שפות התכנות AWK ו-AMPL (ה-"K" בשם היא משמו).
מאז שנת 2000 קרניהאן הוא פרופסור במחלקה למדעי המחשב באוניברסיטת פרינסטון.
קרניהאן התפרסם מאוד עם כתיבת הספר הראשון אודות שפת התכנות C, אותו כתב יחד עם דניס ריצ'י וידוע כ-"K&R" על שם ראשי התיבות של שמם.
קרניהאן אישר כי לא היה לו חלק בעיצובה של שפת C ("זה לגמרי העבודה של דניס ריצ'י").
הוא כתב תוכניות יוניקס רבות, כולל Ditroff, ו-Cron לגרסה 7 של יוניקס.
קרניהאן נולד בטורונטו ולמד באוניברסיטת טורונטו בין השנים 1960 ו-1964, שם סיים את לימודי התואר הראשון בפיזיקה והנדסה.
הוא קיבל את הדוקטורט שלו בהנדסת חשמל מאוניברסיטת פרינסטון, שבה הוא מחזיק פרופסורה במחלקה למדעי המחשב מאז שנת 2000. כל סתיו הוא מלמד קורס שנקרא "מחשבים בעולמנו", אשר סוקר את יסודות המחשוב למתחילים.
בשיתוף פעולה עם שן לין הוא המציא היוריסטיקה ידועה לשתי בעיות אופטימיזציה: חלוקת קודקודי גרף לשני חלקים שווים תוך מזעור משקל הקשתות בחתך ובעיית הסוכן הנוסע.
שתי הבעיות הן NP שלמות.
קרניהאן היה עורך התוכנה של פרנטיס הול אינטרנשיונל.
סדרת "כלי התכנה" שלו הפיצה את הבשורה בדבר "חשיבת C / Unix" עם השינויים המהותיים, שגררה בשפות התכנות בייסיק, פורטרן ופסקל, ובמסגרת זו גם הועמד לרשות הציבור ה-Ratfor (קיצור של Rational FORTRAN, שפת תכנות, המשמשת כקדם-מעבד ל-Fortran 66) שלו.
שמו של קרניהאן נקשר באמירה ש"אם (נגזר) להיתקע באי (בודד) עם שפת תכנות אחת בלבד, הרי שעדיף שתהא זו שפת C".
קרניהאן טבע את המונח יוניקס ועזר להפוך את פילוסופיית יוניקס של תומפסון לפופולרית.
בנוסף, טבע קרניהאן את הביטוי "מה שאתה רואה זה כל מה שתקבל" (WYSIAYG), שהוא פרפרזה למשפט הידוע "מה שאתה רואה הוא מה שאתה מקבל" (WYSIWYG).
נהוג להשתמש במשפט של קרניהאן כדי לציין שמערכות WYSIWYG עלולות לאבד מידע, שעשוי להיות שימושי בהקשרים אחרים.
היישום המקורי של קרניהאן של "שלום, עולם!" ("!Hello, World") משנת 1978 נמכר במכרז האלגוריתם, שהוא המכרז הראשון בעולם של אלגוריתמי מחשב.
שפת התכנות AWK, עם אלפרד אהו ופיטר ג' וויינברגר, וספרו "שפת התכנות AWK".
Ditroff (הרכיב העיקרי במעבדי תמלילים), שנתמך בכלל המכשירים.
הספר "יסודות של עיצוב תכנותי", עם פ ג' פלאוג'ר.
התוכנית המתועדת הראשונה "שלום, עולם!" בספרו של קרניהאן "מדריך להכרת שפת B" משנת 1972.
כלי תוכנה, ספר וסדרת כלים ל-Ratfor, שנוצרו בשיתוף חלקי עם פ ג' פלאוג'ר.
כלי תוכנה בפסקל, ספר וסדרת כלים לפסקל, שנוצרו בשיתוף עם פ ג' פלאוג'ר.
"שפת התכנות C", עם יוצר שפת C, דניס ריצ'י, הספר הראשון על C.
שפת eqn ל-Troff, עם לורינדה צ'רי.
שפת M4, עם דניס ריצ'י.
"הפרקטיקה של התכנות", עם רוב פייק.
"סביבת הפיתוח של שפת יוניקס", ספר הדרכה, עם רוב פייק.
"מדוע פסקל איננה שפת התכנות המועדפת עליי" (קישור), ביקורת פופולרית על יוצר שפת פסקל, ניקלאוס וירת.
חלקים מסוימים של הביקורת הם מיושנים בשל ISO 7185 (שפות תכנות - פסקל); הביקורת נכתבה לפני ש-ISO 7185 נוצרה.
"סביבת הפיתוח של שפת יוניקס" (1984) עם רוב פייק.
שפת התכנות AWK (שנת 1988) עם אלפרד אהו ופיטר ג' ווינברגר.
"הפרקטיקה של התכנות" (1999) עם רוב פייק.
AMPL: שפה ליצירת מודלים לתכנות מתמטי.
מהדורה שנייה (2003) עם רוברט פורר ודייוויד גיי.
D הוא לדיגיטלי: מה אדם יודע-דבר צריך לדעת על מחשבים ותקשורת (2011).
שפת תכנות GO (שנת 2015) עם אלן דונובן.
בריאן תיסן-איטון היא אתלטית קנדית שהתחרתה בקרב רב, פעמיים סגנית אלופת עולם (בייג'ינג 2015 ומוסקבה 2013) בקרב שבע, זוכת מדליית ארד באולימפיאדת ריו דה ז'ניירו (2016) בקרב שבע ואלופת העולם באולם (פורטלנד 2016) בקרב חמש.
תיסן-איטון נולדה בססקטון וגדלה בהומבולדט שססקצ'ואן.
ב-2007 היא זכתה במדליית זהב בקרב שבע במשחקים הפאן-אמריקאיים לנוער שהתקיימו בסאו פאולו שבברזיל.
באותה שנה החלה ללמוד ולהתאמן באוניברסיטת אורגון, במהלך לימודיה זכתה שלוש פעמים באליפות ה-NCAA בקרב שבע, שלוש פעמים בקרב חמש ופעם אחת עם נבחרת השליחות 4x100 מטר, הישגיה ב-NCAA הובילו לבחירתה כאחת הפיינליסטיות לזכייה בגביע באוורמן.
באליפות העולם באתלטיקה 2009 סיימה במקום ה-15 עם 5,949 נקודות.
באליפות שיפרה את שיאיה האישים בריצת 100 מטר משוכות, קפיצה לגובה וריצת 800 מטר.
באולימפיאדת לונדון סיימה במקום ה-10 בתוצאה של 6,383 נקודות עם שיאים אישים בהדיפת כדור ברזל, קפיצה למרחק, הטלת כידון וריצת 800 מטר.
באליפות העולם באתלטיקה 2013 זכתה במדליית כסף עם שיא אישי של 6,530 נקודות לאחר האלופה האנה מלינצ'נקו (6,586 נקודות).
ב-2014 זכתה במדליית כסף באליפות העולם באתלטיקה באולם בשיא קנדי של 4,768 נקודות בקרב חמש, לאחר נדין ברוארסן מהולנד.
בהמשך השנה זכתה במדליית זהב במשחקי חבר העמים הבריטי שנערכו בגלאזגו בתוצאה של 6,597 בקרב שבע.
במאי 2015 שיפרה את שיאה האישי בקרב שבע כשהשיגה 6,808 נקודות כשניצחה בתחרות ההייפו באוסטריה.
בהמשך השנה זכתה במדליית כסף באליפות העולם בתוצאה של 6,554 נקודות לאחר האלופה ג'סיקה אניס-היל שהשיגה 6,669 נקודות.
במרץ 2016 זכתה במדליית זהב בקרב חמש באליפות העולם באולם שנערכה בפורטלנד בשיא צפון אמריקה חדש של 4,881 נקודות.
באולימפיאדת ריו דה ז'ניירו (2016) זכתה במדליית ארד בקרב שבע בתוצאה של 6,653 נקודות לאחר המנצחת נפיסטו ת'יאם מבלגיה (6,810 נקודות) וג'סיקה אניס-היל מבריטניה (6,775 נקודות).
תיסן-איטון נישאה ב-2013 לאתלט האמריקאי אשטון איטון, אלוף אולימפי, אלוף עולם ושיאן עולם בקרב עשר.
השניים התאמנו יחדיו עד פרישתם המשותפת.
בריאן אדוארד סטיבן רוי (בהולנדית: Bryan Edward Steven Roy, נולד ב-12 בפברואר 1970 באמסטרדם שבהולנד) הוא כדורגלן עבר הולנדי ששיחק בעמדת הקשר, ומאמן כדורגל בהווה.
רוי שיחק בעיקר באייאקס אמסטרדם, פוג'ה, נוטינגהאם פורסט והרטה ברלין.
רוי ערך 32 הופעות במדי נבחרת הולנד, בהן הבקיע תשעה שערים.
רוי החל את קריירת הבוגרים שלו באייאקס אמסטרדם.
בעונת הבכורה שלו באייאקס, 1987/88, ערך רוי 12 הופעות, וסיים עם קבוצתו במקום השני בליגת העל ההולנדית.
בעונת 1988/89 רוי הפך לשחקן משמעותי הרבה יותר, וערך 26 הופעות, בהן הבקיע חמישה שערים, ושוב סיים עם אייאקס במקום השני.
עם זאת, הודחו רוי ואייאקס מגביע אופ"א על ידי ספורטינג ליסבון כבר על ידי סיבוב מוקדמות אחד.
גם בעונת 1989/90 הודחו רוי ואייאקס מגביע אופ"א כבר בסיבוב הראשון.
בסיום עונה זו, זכה רוי עם אייאקס באליפות, כשהוא מבקיע שלושה שערי ליגה ב-29 הופעות.
עם זאת, אייאקס ורוי לא זכו להשתתף בגביע אירופה לאלופות בעונה העוקבת, בגין עונש השעיה מאירופה שספגה הקבוצה באותה עונה.
בעונת 1990/91 סיימו רוי ואייאקס במקום השני בליגת העל ההולנדית.
בעונת 1991/92 רוי סיים עם אייאקס שוב במקום השני בליגה.
בסיום עונה זו, זכו רוי ואייאקס בגביע אופ"א, לאחר ניצחון במפגש גמר כפול על טורינו, כשרוי שיתף פעולה בעונה זו עם דניס ברגקאמפ, ג'ון ואן טסחיפ וארון וינטר.
בקיץ 1992 עזב רוי את אייאקס לאחר חמש עונות, וחתם בפוג'ה, ששיחקה אז בסרייה א' האיטלקית.
רוי שיתף פעולה בתקופתו בפוג'ה עם שחקנים כלואיג'י די ביאג'ו, חוסה צ'אמוט ואיגור קוליבאנוב.
בעונת 1992/93 הבקיע רוי שלושה שערים ב-20 הופעות, וסיים עם פוג'ה במקום ה-12 בליגה.
בעונת 1993/94 הפך רוי לשחקן משמעותי הרבה יותר בפוג'ה כשהבקיע 12 שערים ב-30 הופעות, וסיים עם קבוצתו במקום התשיעי בליגה.
בקיץ 1994 נמכר רוי מפוג'ה לנוטינגהאם פורסט, העולה החדשה לפרמייר ליג, תמורת 2.9 מיליון לירה שטרלינג.
עונת הבכורה של רוי בנוטינגהאם, 1994/95, נחשבה להצלחה גדולה.
בעונה זו רוי שיתף פעולה בהתקפה עם סטן קולימור, הבקיע 13 שערי ליגה, וסייע לנוטינגהאם לסיים במקום השלישי המפתיע, ואף להשיג כרטיס לגביע אופ"א.
בעונת 1995/96, אחרי שקולימור נמכר לליברפול, רוי הפך לאפקטיבי פחות בנוטינגהאם, וסיים את העונה עם שמונה שערים ובמקום התשיעי בליגה.
עם זאת, רוי ונוטינגהאם השיגו הישג נאה בגביע אופ"א, בו הגיעו עד לרבע הגמר, ונעצרו על ידי באיירן מינכן.
בעונת 1996/97 סבל רוי מפציעה, וסיים את העונה עם שלושה שערי ליגה ב-19 הופעות.
נוטינגהאם ורוי נשרו בסיום אותה עונה לצ'מפיונשיפ, ורוי בחר לעזוב את נוטינגהאם.
בקיץ 1997, נמכר רוי מנוטינגהאם להרטה ברלין מהבונדסליגה תמורת 1.5 מיליון לירה שטרלינג.
בעונת הבכורה שלו בהרטה ברלין, 1997/98, סיים רוי עם הקבוצה במקום ה-11, והבקיע שער אחד ב-22 הופעות.
בהמשך, רוי סבל מפציעות רבות וערך הופעות ספורות בכל עונה.
בעונת 1998/99 סיים רוי עם הרטה במקום השלישי בליגה, ובעונת 1999/00 סיים במקום השישי.
את עונת 2000/01 החל רוי בהרטה, אך עבר במחצית העונה בחזרה לליגת העל ההולנדית כשחתם בנאק ברדה.
עד לסיום עונת 2000/01 רוי ערך 14 הופעות בנאק ברדה והבקיע שני שערים, וסיים את העונה במקום התשיעי.
בשנת 2002 החליט רוי לפרוש ממשחק פעיל בגין הפציעות הרבות מהן סבל, אך חזר לשחק לתקופה קצרה בשנת 2004 בקבוצת וורקינגטון מהליגות הנמוכות באנגליה.
רוי ערך את הופעת הבכורה שלו במדי נבחרת הולנד בשנת 1989. רוי זומן לסגל ההולנדי למונדיאל 1990, בו הודחה הולנד בשמינית הגמר על ידי נבחרת גרמניה המערבית, אך לא שיחק דקה במונדיאל זה.
בשנת 1992 זומן רוי לסגל ההולנדי ליורו 1992. בטורניר זה רוי היה שחקן משמעותי ופתח בהרכב בכל ארבעת המשחקים של הולנד, שצלחה את שלב הבתים והודחה בחצי הגמר על ידי דנמרק בפנדלים.
רוי זומן לסגל ההולנדי למונדיאל 1994 וגם בו היה שחקן משמעותי, כשהוא אף הבקיע שער ניצחון במשחק בו הולנד ניצחה 1–2 את מרוקו במחזור האחרון של שלב הבתים, ובזכות כך סיימה ראשונה בבית.
רוי והולנד הודחו ברבע הגמר של מונדיאל 1994 לאחר הפסד 2–3 לברזיל.
רוי השתתף עם הולנד במוקדמות יורו 1996, אך לא זומן לטורניר עצמו.
למעשה, רוי ערך את הופעתו ה-32 והאחרונה במדים הלאומיים באפריל 1995 בהפסד 1–3 לצ'כיה במוקדמות יורו 1996.
רוי אימן במספר קבוצות נוער של אייאקס אמסטרדם, ובשנת 2010 אימן למשך מספר חודשים את קבוצת המילואים של המועדון.
אליפות ליגת העל ההולנדית: 1989/90
סדרת בריאר היא סדרת נובלות וסיפורים קצרים, השייכים לסוגה של מדע בדיוני ומתרחשת ביקום דמיוני.
הסדרה עוסקת במשפחת וורקסיגן ומספרת את ההרפתקאות הרבות והשונות של בני המשפחה.
בני המשפחה ממלאים תפקידים מרכזיים בניהול כוכב לכת בריאר, שעל שמו קרויה הסדרה בעברית.
הסדרה נכתבה על ידי הסופרת האמריקאית לויס מקמסטר בוז'ולד.
הספר הראשון "רסיסים של כבוד" פורסם ב-1986 והספר האחרון "Gentleman Jole and the Red Queen" פורסם באוקטובר 2015.
הסדרה עוסקת בתככים ובמזימות המתרחשים בממשל כוכבי ובין כוכבי כאשר במרכז ניתן למצוא תמיד אחד מבני משפחת וורקסיגן המושך בחוטים ומשפיע בדרך כלשהי על התוצאות הסופיות.
הסופרת כותבת את העלילה בצורה מעניינת ובשפה קולחת תוך שימוש במונחים מעולם הפיזיקה ובהמצאת שמות להמצאות טכנולוגיות שונות.
הסדרה מתאפיינת בדמויות ססגוניות ומורכבות המושכות את הקורא אל תוך הסיפור עצמו.
הסדרה זכתה בפרסים שונים ביניהם פרס הוגו היוקרתי עבור הסדרה הטובה ביותר.
נכון לשנת 2019, תורגמו לעברית שישה ספרים מהסדרה.
כוכב לכת בריאר שבסדרה הוא מושבה אנושית שיושבה לפני כ-600 שנה לפני האירועים המופיעים בספר "רסיסים של כבוד".
האנושות הגיעה אל בריאר דרך חור תולעת הקיים במערכת השמש של כוכב בריאר, אך לצערם של המתיישבים, חור התולעת קרס זמן קצר לאחר יישוב הכוכב, והם נותקו משאר המושבות ביקום.
רק כעבור כ-500 שנים, התגלה חור תולעת חדש שקישר אותם לשאר היקום.
כתוצאה מתגלית זו, כוכב לכת בריאר נכבש על ידי מושבה אנושית אחרת בשם סטיגנדה, שמבחינה טכנולוגית הייתה מתקדמת יותר.
כתוצאה מהבידוד, תושבי בריאר התדרדרו טכנולוגית והם איבדו את היכולת לטוס בחלל.
רק לאחר 50 שנים של כיבוש, הצליחו הבריארים לגרש את הסטיגנדים, וכך רכשו מחדש את היכולות לטוס במרחבי היקום.
במהלך הבידוד, תושבי בריאר סיגלו לעצמם סגנון ממשל ייחודי, כל הלוחמים, קיבלו מעמד של אצולה, כאשר הקיסר הוא בעצם ראש המטה הכללי של הצבא.
תושבי בריאר פוחדים מאוד ממוטציות, מאחר שקיימים מקומות עוינים ומלאים בקרינה רעילה בכוכב הלכת כלפי בני אדם, ולכן, על מנת להבטיח את הישרדות המין האנושי בבריאר, נוצר מנהג לנטוש או להרוג תינוקות שהראו סימנים למוטציה.
לאחר שבריאר נכבשה על ידי סטיגנדה, החלו לנטוש את המנהג הזה, ואחרי כמעט 100 שנים ניתן היה להיתקל במנהג זה רק בכפרים מרוחקים רק לעיתים רחוקות מאוד, הודות לענישה מוסדרת של הממשל הבריארי.
עם זאת, פחד זה מושרש בתרבות הבריארית, כך שלמרות ההתקדמות הטכנולוגית, כאשר בריארים נפגשים עם מוטציות או עם כל מה ששונה מהם, הם נרתעים אינסטינקטיבית ומביעים זלזול, פחד וחשש ברמות שונות.
לורד ארל וורקסיגן ממלא בסדרה את תפקיד העוצר הקיסרי עבור הקיסר גרגורי וורבה.
ביחד עם אשתו, קפטן קורדיליה נייסמית ממושבת בטא המתקדמת, הם מסייעים לקיסר הילד להתמודד עם מזימות ותככים שונים הזוממים להפילו מהשלטון ולבצע הפיכה.
בהמשך הסדרה, נולד לארל וקורדיליה בן, העונה לשם מיילס וורקסיגן, ומהספר השלישי בסדרה, הוא מופיע לרוב כדמות הראשית.
כאשר מיילס היה עוד עובר, אמו, קורדיליה נחשפה לגז עצבים, שפגע במיילס עוד ברחם, כתוצאה מכך, מיילס סבל מפגיעות מערכתיות רבות, הוא הועבר מרחם אמו לרחם מלאכותי ושהה שם שנה נוספת תוך כדי תיקון פגמים קשים כתוצאה מהפגיעה של הרעל.
כאשר נולד בסופו של דבר, מיילס נאלץ לעבור אינספור ניתוחים על מנת לחזק את מבנה השלד שלו כדי שיוכל לעמוד.
כתוצאה מכך, הוא נראה מעוות וגובהו עומד על פחות ממטר וחצי.
למרות הפגיעות הפיזיות הקשות שמהם סבל, מוחו של מיילס נשאר חד, הוא נחשב כגאון, אבל בגלל המראה החיצוני שלו, התייחסו אליו בבריאר כאל מוטציה.
השורשים של סאגת בריאר טמונים באוסף סיפורים מוקדם על ידי בוז'לוד בשם Dreamweaver's Dilemma.
סיפור המסגרת כולל בתוכו את מושבת בטא, בנוסף, הסיפור מכיל דמות בשם קורדיליה נייסמית, המשמשת אולי כ-אב קדמון רחוק של דמות ה-וורקוסיגן.
כאשר נכתב הרומן הראשון שלה, רסיסים של כבוד, בוז'לוד שילבה את היסודות האלה, אבל הרחיבה אותם מאוד.
היא עקבה אחרי העלילה עם הרומן השני עם אותם קווי עלילה, שוליית הלוחם, ואז עבדה על Ethan of Athos.
לאחר שנדחו על ידי ארבעה מו"לים, שוליית הלוחם התקבל על ידי הוצאת ספרים Baen, שהסכימו לעסקה של שלושה ספרים כדי לכלול את שני הרומנים האחרים.
הכרונולוגיה הפנימית של הסאגה אינה תואמת את הסדר שבו נכתבו הספרים.
בוז'לוד הצהירה בבלוג שלה כי היא בדרך כלל בעד קריאת הספרים בסדר כרונולוגי פנימי.
פרטי כרונולוגיה מפורטים יותר ניתן למצוא ב-Vorkosigan Companion.
סדר הקריאה המומלץ לסאגת בריאר היא:
"Dreamweaver's Dilemma" היא סיפור קצר שמתחיל בתחילת עידן החלל של כדור הארץ ותחילת המניפולציה הגנטית.
הספר יצא לאור באותו שם, הוא אוסף של סיפורים קצרים ומאמרים של בוז'לוד, שלא פורסמו קודם לכן ושהיא אספה לפני הופעתה בכנס של NESFA.
הספר מכיל את האזכור הראשון של המושבה בטא.
זה גם הסיפור היחיד בסאגת "בריאר" שלא פורסם מחדש על ידי הוצאת Baen.
200 שנה לפני לידתו של מיילס וורקוסיגן, המהנדס ליאו גראף פוגש לראשונה את הקואדיס, אשר מהונדסים גנטית כך שיש להם זוג נוסף של זרועות במקום רגליים כדי לעבוד טוב יותר בסביבה חסרת כבידה של החלל.
קפטן קורדילה נייסמית אחראית על משלחת מדעית הנשלחת לחקור כוכב לכת חדש היכול להתאים להתיישבות חדשה מטעם המושבה האנושית בטא.
במהלך הסקר שהם ערכו על כוכב הלכת, הם מופתעים על ידי סיור בריארי שהשמיד את מחנה האם שלהם, וגרם למות אחד מחברי הצוות.
קפטן נייסמית נשארת מאחור עם חבר צוות נוסף ונופלת בשבי של לורד ארל וורקוסיגן, הממלא את תפקיד מפקד הספינה הבריארית.
וורקוסיגן בעצמו נתקל בבעיה עם אנשי צוותו, הוא הותקף על ידי אנשיו במטרה להורגו ולהפיל את האשמה על המשלחת המדעית.
במהלך המרידה וורקוסיגן נפגע מרובה הלם והושאר למות באתר מחנה המחקר.
וורקוסיגן ונייסמית יחד עם איש הצוות הנוסף שלה שנפגע ממשבש עצבי, יוצאים למסע מפרך למחנה אספקה בריארי הנמצא במרחק של כ-200 ק"מ מהם.
בדרך הם נקלעים לסכנות שונות מצד בעלי החיים המקומיים ולומדים לסמוך אחד על השני.
כאשר הם מגיעים למחנה האספקה הבריארי, וורקוסיגן בעזרתה של נייסמית מצליח להשיג שליטה חזרה על המצב ולטפל ברוב המורדים בצורה משביעת רצון.
נייסמית נלקחת על ידי וורקוסיגן אל הספינה שלו, שם היא מגלה את הסיבה האמיתית של הבריאריים לנוכחותם בכוכב הלכת בו היא נתפסה, הם רוצים להשתמש בכוכב זה כנקודת קפיצה לצורך מסע כיבוש של כוכב הלכת אסקובר.
נייסמית נמלטת בעזרתם של חבריה לצוות שחזרו במטרה להצילה.
במהלך מבצע ההצלה, נייסמית מצילה את וורקוסיגן וצוותו ממוות וודאי כתוצאה מחנק על ידי המורדים שלא נתפסו.
בזכות הבריחה הנועזת של נייסמית, היא מיידעת את כוכב הלכת אסקובר ואת כוכב הלכת שלה על תוכניותם של הבריארים, כך שהם מצליחים לתכנן תוכנית הגנה מתאימה.
כאשר הבריארים בסופו של דבר יוצאים למבצע הכיבוש שלהם, הם בתחילה לא נתקלים בהתנגדות, אך לאחר חודש מגיעה התשובה ממושבת בטא בהובלתה של קפטן נייסמית.
נייסמית העבירה לאסקובר כלי נשק חדיש שמטרתו הייתה לנצח במלחמה.
במהלך ההעברה של הנשק, נופלת נייסמית שוב לידיהם של הבריארים ושם היא חווה התעללות מצד אחד מהאדמירלים.
היא ניצלת במפתיע על ידי וורקוסיגן וצוותו.
במהלך שאר המלחמה היא נשארת השבויה שלו.
לאחר מכן היא מועברת למחנה שבויים בהמתנה לשחרורה.
וורקוסיגן, ונייסמית ממשיכים בקשר האישי שלהם במהלך שהייתה במחנה השבויים שם וורקסיגן מציע לה נישואין.
כאשר וורקוסיגן מבקש תשובה לגבי הצעת הנישואין שלו, נייסמית מסרבת לו למרות אהבתה אליו וחוזרת לביתה כגיבורת מלחמה.
לצערה הרב, היא מקבלת המון תשומת לב לא רצויה מצד השלטונות שחושדים שהיא עברה שטיפת מוח מצד הבריאריים שהפכו אתה למרגלת שלהם.
נייסמית, לאחר שהבינה שהשלטונות הולכים לאשפז אותה בכפייה לצורך גילוי מה ידוע לה, נתקפת ייאוש רב ובורחת לביראר שם נמצא אהובה וורקוסיגן.
וורקוסיגן ונייסמית מתחתנים ושוהים באחוזה הכפרית של המשפחה עד שהם מקבלים זימן מהקיסר הזקן לפני מותו.
בפגישה הקיסר מבקש מוורקוסיגן, לקבל עליו את תפקיד העוצר הקיסרי על מנת לאפשר לנכדו לשרוד כדי שיוכל למלא את תפקיד הקיסר הבא.
שני אנשים מחזירים גופות מהחלל ליד אסקובר לאחר כישלון הפלישה הבריארית.
במקור, הסיפור נועד להיות חלק מרסיסים של כבוד אבל נכלל בסופו של דבר במהדורה הכוללנית של Cordelia's Honor.
הספר מתחיל מאותה נקודה בה הסתיים רסיסים של כבוד, קורדילה נייסמית וארל וורקוסיגן מגלים שהם מצפים לילדם הראשון תוך כדי השבעתו של וורקוסיגן לעוצר הקיסרי.
הם עוברים למעון העיר של משפחת וורקוסיגן הקרוב יותר לארמון.
ההשבעה לא מוצאת חן בעיני הפלגים היריבים במועצת הרוזנים ומתחילות מזימות ותככים מגורמים נעלמים בהתחלה, לצורך הפלתו ורציחתו של וורקוסיגן מתפקיד העוצר הקיסרי.
במהלך זמן זה, נאלץ וורקוסיגן לשפוט ולהוציא להורג אציל צעיר בגלל דו-קרב לא חוקי שהסתיים במות היריב.
מה שהוביל להתקפה ישירה נגדו באמצע הלילה המסתיימת בחשיפה שלו, של אשתו ושל בנו שטרם נולד לרעל עצבי.
למזלם הרב, הם ניצלו בזכות קבלת נוגדן שמסייע למבוגרים אך כאשר עוברים ותינוקות נחשפים אליהם, הוא מונע היווצרות עצמות אצל עוברים.
ברגע שהתברר לקורדיליה שגורלו של בנה נחרץ, היא החלה לחפש דרכים להציל אותו.
והפתרון אליו היא הגיעה היה להשתמש ברחם מלאכותי שהבריארים קיבלו לאחר המלחמה באסקובר.
ואכן, לאחר ניתוח מסוכן שבו היא כמעט מאבדת את חייה, מועבר מיילס לרחם המלאכותי ומתחיל לעבור טיפולים ניסיוניים בסידן לצורך שיקום העצמות שלו.
לאחר מסע רצוף תלאות, קורדיליה מגיעה לבסיס בו נמצא בעלה אך ללא הקיסר שהוחבא במהלך המסע במקום סודי, כדי שלא ייפול בידיהם של המורדים.
בינתיים, מנהיג המורדים מאתר את הרחם המלאכותי שבו שוכן מיילס וחוטף אותו.
קורדיליה מחליטה לצאת ללא אישור למבצע הצלה מאחורי קווי האויב, בידיעה שזה כנראה יוביל למותה.
היא מצליחה לאגד סביבה שלושה אנשים שמסייעים לה במהלך המסע; סמל בותרי, שומרת הראש שלה, וסגן קודולה (העוזר של בעלה).
ביחד, שלושתם מצליחים לחלץ את מיילס מידיו של מנהיג ההפיכה אך במהלך מבצע ההצלה, נהרגת הנסיכה הקיסרית (אמו של הקיסר הילד).
קורדיליה מצליחה לחזור ביחד עם מלוויה ועם מיילס חזרה לבסיס של בעלה לאחר מסע ארוך, וכאשר קורדיליה מגיעה לשם היא מצליחה לסיים את המלחמה הזאת כאשר היא מציגה את הראש הכרות של מנהיג ההפיכה.
מיילס בן השבע עשרה שובר את שתי רגליו על מסלול מכשולים במבחני הקבלה לצבא, וכך לכאורה הורס את הסיכוי שלו לקריירה צבאית.
נואש למצוא משמעות חדשה לחייו, מיילס מחליט בעצתה של אמו לנסוע לביקור את סבתו במושבת בטא ביחד עם סגן בותרי שומר ראשו ובתו של סגן בותרי, אלנה (בה מיילס מאוהב בסתר) על מנת לבחון את אפשרויותיו.
במהלך שהותו במושבה, מיילס מחליט לרוכש ספינת חלל מיושנת על מנת למנוע מטייס חלל לאבד את עבודתו.
הוא מבצע זאת על ידי כך שהוא משביע את הטייס הבטאני שבועת אמונים לו כאיש אמונים (דבר שמספק חסינות לטייס הסורר מהשלטונות הבטאנים).
כאדון אמונים של הטייס הוא לוקח על עצמו את חובותיו של הטייס, ארדה מייהו, ומשתמש באדמה בבריאר שקיבל בירושה (האדמה לא ראויה להתיישבות כי היא מלאת קרינה) כדי לשלם תמורת הספינה.
כתוצאה מכך, מיילס מחליט להפוך לסוחר חלל לאור העובדה שהוא אינו מסוגל לשרת את בריאר בתפקיד אותו הוא רצה יותר מכל, להיות חייל בצבא הבריארי.
ביתרת הכסף שקיבל מהוריו עבור הנסיעה, הוא רוכש מטען עבור חוזה שסגר עם נציג מפוקפק מכוכב לכת מרוחק.
מיילס חומק מהשירות הקיסרי וטס עם סגן בותרי ואלנה לבצע את החוזה עליו חתם.
כאשר מיילס מגיע למרחב החללי של כוכב הלכת המדובר, מתברר שיש עוצר חללי סביב חור התולעת דרכו הם קפצו והם נעצרים על ידי צי חרב בשם הצי האוסראני.
מספר חודשים לאחר מכן, מצטרף אליו בן דודו איבן וורפטריל, שלכאורה נשלח על ידי אדמירל בריארי להחזיר אותו לבריאר באשמת בגידה כי הוא הקים צי צבאי משמעותי שיכול להוביל להפיכה צבאית בבריאר.
האשמה זו מובילה את מיילס להבין שיש מזימה חדשה נגד הוריו והקיסר, הוא מחליט לחזור עם איבן אך בדיוק אז, המנהיג האמיתי של הצי האוסרני מנסה לבצע הפיכה ולקחת חזרה את ההובלה בהנהגה על הצי שלו.
במהלך ניסיון ההפיכה הזה, נהרג סגן בותרי.
אלנה שבהרפתקאה הזאת נחשפה לראשונה לטעמה של החירות שלא הייתה אפשרית עבורה בבריאר, מחליטה לא לחזור עם מיילס אלא להישאר בצי האוסרני שקיבל שם חדש ממיילס, צי הדנדנארים החופשיים, שם היא התאהבה בטכנאי בריארי והתחתנה איתו לצערו וקנאתו הרבה של מיילס.
למרות האובדן שסופג מיילס, הוא מצליח לאסוף את עצמו, ויוצא חזרה עם איבן לבריאר על מנת לעמוד מול האשמות נגדו על מנת לסייע לאביו להישאר העוצר הקיסרי.
מיילס מצליח להגיע ברגע האחרון האפשרי בשביל לעמוד מול האשמות שלו.
במהלך המשפט מתגלים השקרים שהמאשים נקט בהם על מנת להשיג את השליטה בקיסר הילד.
כתוצאה מכך, הבוגד האמיתי נמצא, והכל בא על מקומו בשלום.
ומיילס בזכות ההרפתקאה שלו, מקבל אפשרות לבצע מחדש את המבחנים לצבא וכך הוא מגשים מחדש את חלומו.
ואילו הצי הדנדנרים החופשיים, הופכים להיות צי סודי השייך ישירות לקיסר כדי שיוכלו לבצע משימות סודיות מבלי שידעו מכך שהם שייכים לקיסר בריאר.
מיילס רק סיים את לימודיו באקדמיה הקיסרית, והוא הגיע לשהות בבית בוורקסיגן סירלו עם הוריו.
אישה מכפר מבודד דורשת צדק על רצח תינוקה, שנולד עם שפה וחך שסועות, אבל חוץ מזה התינוק היה בריא.
אביו של מיילס שולח אותו לחקור את האירוע בשמו (נציג עם סמכויות מלאות) כדי לצבור ניסיון.
מיילס פותר את המסתורין ומפעיל את הצדק והחסד באמצעים המתאימים.
מיילס מקבל להצבה הראשונה של שירות של קצין מטאורולוגי במחנה אימונים הממוקם קרוב לקוטב הצפוני הבריארי, כאשר מיילס בא להתלונן על ההצבה בפני מפקדו, מתברר לו שמדובר במבחן לבדוק את יכולותיו לגרום לבצע את פקודותיו אך עם זאת, ללמוד לקבל פקודות ממפקדיו.
אם הוא יצליח לעמוד בכך, הוא יקבל הצבה בספינת החלל החדשה, הנסיך סרג.
בעקבות כך, מיילס מחליט לבצע את תפקידו על הצד הטוב ביותר.
כאשר הוא מגיע למחנה האימונים הידוע גם בכינוי, מחנה כפור, הוא מצוות לקצין המטאורולוגי היוצא, ולומד ממנו ככל האפשר לפני שהוא עוזב.
לאחר שמיילס כמעט נהרג כתוצאה מהנחיות שגויות במכוון על ידי טכנאים בעלי דעות קדומות על מוטנטים, הוא נקרא להתייצב מול מפקד הבסיס, ובעימות מולו, הוא יוצר לו אויב חדש.
על מנת להגן על עצמו, מיילס מתחיל לחקור דרך בן דוד איבן וורפטריל שקיבל הצבה בעיר הבירה בתור פקיד של קצין בכיר בפיקוד הצבאי, את עברו של מפקד הבסיס ושל הקצין המטאורולוגי אותו הוא החליף ומגלה לתדהמתו כל מיני ליקויים ועברות מסכנות חיים.
במהלך המחקר שלו, מיילס נקרא לטפל בתקרית שבה נשרף חומר כימי מסוכן שמגע איתו מוביל להיווצרות מוטציות באנשים שנחשפים אליו.
מיילס מחליט לקבור את החומר המסוכן, אך הטכנאים מסרבים לבצע את העבודה מחשש למוטציה.
מפקד הבסיס מחליט להעניש אותם בכך שהם יישארו לעמוד בחוץ בקור בלי בגדים.
מיילס מחליט למנוע את זה ומצטרף למחאה שלהם על ידי כך שהוא מוריד את הבגדים ומצטרף אליהם (הטכנאים היו שייכים למיעוט יווני בבריאר, מה שיכול להוביל למלחמת אזרחים).
בעקבות כך מתקבל בסופו של דבר מפקד הבסיס ושם את כולם במעצר באשמת בגידה על סירוב למילוי פקודה ישירה.
מיילס לאחר טיפול ראשוני בכוויות קור, נשלח חזרה לבירה בשביל לעמוד מול משפט צבאי.
אך בגלל הליקויים והעברות של מפקד הבסיס שמצא מיילס ובזכות זה שמנע מלחמת אזרחים, הוא מקבל הצבה חדשה.
הוא מצורף לשירות הקיסרי בתור איש קשר לצי הדנדנרים שהקים בספר שוליית הלוחם.
הוא יוצא יחד עם המפעיל שלו את טבור הגן (תחנת חלל הממוקמת בצומת של מספר חורי תולעת), שם הוא לוקח על עצמו שוב את הדמות אדמירל מיילס נייסמית, על מנת לסייע למפעיל שלו.
במהלך השהות שלו בתחנת החלל, הוא נעצר ובמעצר הוא נתקל בקיסר גרגורי שברח לו מהחובות שלו במהלך ביקור קיסרי בכוכב לכת אחר.
גרגורי התחזה לפועל פשוט על מנת להתנסות בחיים של אנשים רגילים.
מיילס חייב למצוא דרך להביא את הקיסר חזרה למקום מבטחים, אך מפני שהוא נעצר, הוא מחליט להיצמד לגרגורי ככל האפשר.
המסע המשותף, מוביל את מיילס וגרגורי לצי הדנדנרים, שבינתיים חזר להיות הצי האוסראני, (המנהיג הקודם הצליח להשיג חזרה שליטה על הצי), שם הוא מתאחד חזרה עם אלנה בותרי היפה.
כאשר הוא מוקף באויבים מכל עבר ותוך שמירה על החיים של עצמו ושל הקיסר, מיילס מצליח להשיג שליטה מחדש בצי הדנדנרים, ותוך כדי תהליך השליטה מחדש, הוא מונע מלחמה כוללת והשתלטות של קפטן שאפתנית מהצי האוסרני על הקיסר והפיכתה לקיסרית בריאר.
מיילס ואיבן נשלחים לעולם הבית של האימפריה הסיטגנדית כדי לייצג את בריאר בהלוויה אימפריאלית, ומיד מסתבכים במזימה קטלנית המערבת רצח.
מיילס ואיבן חוברים לנשות הסיטגנדיות השולטות במאגר הגנטי של כל העולם הסיטגנדי כדי למנוע מהפיכה.
מיילס נחשף לתרבות המורכבת של הסיטגנדים ומגלה שכל מה שהיקום חשב על התרבות הסיטגנדית ביסודו הוא טעות.
והכוח האמיתי לא שוכן בידיהם של הגברים בתרבות הסיטגנדית אלא בידיהן של הנשים.
בזכות חינוכו ומוצאו הייחודי של מיילס הוא מצליח להכיל את השוני בין התרבות הבריארית והסיטגנדית.
בזכות חריפות המחשבה של מיילס ויכולתו לאלתר במהירות במצבי לחץ ובמצבים מסכני חיים, הוא מצליח לסייע בעזרתו של איבן, למצוא את האשמים ברצח ולמנוע את ההתפרקות של החברה הסיטגנדית.
הרומן הזה אינו מאפיין את מיילס אלא בעקיפין; מככבת בו בתפקיד מוביל מי שתהיה בעתיד חברתו של מיילס, מפקדת אלי קווין של צי שכירי החרב הדנדרים החופשיים.
מיילס נוסע אל חמישיית ג'קסון, כביכול כדי לקנות נשק, אבל במציאות כדי לעזור לגנטיקאי ד"ר יו קאנבה לעזוב את מעסיקו הנוכחי וללכת לעבוד עבור בריאר.
קאנבה משבש את התוכניות כאשר הוא מסרב לעזוב בלי דוגמאות ניסוייות שהזריק לאחד הפרויקטים הקודמים שלו, אב-טיפוס של "חייל-על".
גרוע מכך, "החייל העל" נמכר לפראנואיד סדיסטי, הברון ריובאל, שמיילס העליב לאחרונה.
מיילס פורץ למעבדה של ריובאל, אבל הוא נתפס ונכלא במתקן כליאה תת-קרקעי שבו הם גם שומרים את הפריט המסוכן מהניסוי של קאנדה, "תשע".
הפריט מתברר להיות לוחם בגובה שני מטרים, עם ניבים, טפרים, כוח ומהירות על אנושיים, ועם תיאבון רעב לבשר.
מיילס המום לגלות כי היצור הוא נקבה, ועל אף המראה המפחיד שלה, היא בעלת אינטליגנציה רגשית גבוהה.
היא מאתגרת אותו להוכיח שהוא מאמין שהיא אנושית על ידי התעלסות איתה.
מיילס מקבל הזדמנות להיכנע לחולשתו עבור נשים חזקות וגבוהות....
הוא מציע לה חיים חדשים עם הדנדרי, ושם חדש: טאורה.
הם נמלטים תוך ביצוע מעשה חבלה אחד ונקמה אחת לפני שקפטן הדנדארים בל תורן מצליח להציל אותם תוך ניהול משא ומתן לשחרורם תמורת כופר.
מיילס מוצא כמה היבטים של העסקה שאינם מקובלים עליו המובילים לקרב קטן עם צוות הביטחון של ריובאל.
במהלך עזיבתם החפוזה ממערכת ג'קסון, מיילס זורע בלבול בכך שהוא מספר שקרים שונים (וכמה אמיתות חיוניות) על ריובל ועל אחיו למחצה, סוחר הנשק הבארון פל.
מיילס הולך במסווה ומאפשר לעצמו להתפס על ידי הסטיגנדים, אשר פלשו וכבשו את כוכב הלכת מרילאק, כדי לחדור למחנה שבויים עם אבטחה הדוקה על דאגולה 4. משימתו היא לשחרר את מפקד מרילקן, אך הוא נאלץ לאלתר כאשר הוא מוצא את האדם קטטוני על סף המוות.
בעזרתו הקטנה של סיאגר, קנאית דתית לכאורה, וטריס, המנהיגה של האסירות, הוא מקנה סדר ותקווה באסירים האדישים, חסרי הביטחון, עושה להם חזרות לקראת בריחה מהירה (מחופשים למנהלי חלוקת מזון), הוא מארגן את הבריחה ההמוניות הגדולה בהיסטוריה מבית כלא.
כתוצאה מכך, הסטיגנדים קובעים פרס על הראש של נייסמית.
בשלב זה, הם (יחד עם כמעט כולם) אינם מודעים לכך שנייסמית ו- מיילס וורקסיגן הם אחד.
במנוסה מסטגנדים זועמים על הבריחה של דאגולה 4, מיילס והצי שלו מגיעים אל הבטיחות היחסית של כדור הארץ.
כאשר הוא מדווח לשגרירות בריאר שם, הוא הפך לנספח הצבאי השלישי.
במהלך השהות שלו בכדור הארץ, מיילס נתפס, והשיבוט שלו, שהוכשר כמתנקש על ידי קומארנים, מקובע על נקמה על כיבוש וסיפוח כוכב הלכת קומאר, מוחלף בהצלחה במקום מיילס על מנת לבצע את הנקמה המיוחלת של הקומראנים.
הנובלות ""Mountains of Mourning", "Labyrinth" ו-"The Borders of Infinity" הודפסו מחדש עם סיפור מסגרת ללא כותרת, שבו מיילס מדווח לסיימון איליאן, ראש האבטחה הקיסרית.
סיפור המסגרת מדגיש את הביקורת - הן הפיננסית והן הפוליטית - על האבטחה הקיסרית, חקירת פעילותיו של מיילס ואת הוצאותיו במהלך ההרפתקאות הקודמות.
מדובר בסיפור בעל אורך קצר.
הנובלות נמצאות כעת בהדפסה כחלק מכרכים אחרים של הדפסות כוללניות, אך ללא סיפור המסגרת המשותפת.
כאשר הוא מתחזה למיילס, מארק (השיבוט של מיילס) לוקח את הדנדנארים במשימה לשחרר שיבוטים מחמישיית ג'קסון, אבל במהירה הוא מוצא את עצמו מוקף באויבים.
כאשר מיילס מגיע להצלה, הדברים משתבשים מאוד.
אחרי שמיילס נאלץ להתפטר מהאבטחה הקיסרית כדי לכסות על נכותו הרפואית החדשה, הוא מוצא את עצמו מתמנה באופן זמני למבקר חשבונות קיסרי, עם סמכויות גורפות ושמעליו יש רק את הקיסר, כדי לחקור את הפגיעה הנפשית הפתאומית של ראש ההאבטחה הקיסרית סיימון איליאן.
מיילס וורקוסיגן מלווה עמית מבקר חשבונות קיסרי, פרופסור וורת'ס לקומאר כדי לחקור תאונה חמורה בחלל אשר עשוי להיות חבלה.
שם, הוא מצליח להביס קושרים המבקשים לאטום את חור התולעת היחיד לבריאר, ומתאהב במארחת שלו, יקטרין וורוסון, שנלכדת בנישואים אומללים.
נובלה זו בולטת בהעברת נקודות מבט בין שני גיבוריו כחלק ממבנה של סצנה נתונה.
לדוגמה, סצנת החקירה של יקטרין עם סם אמת מתחילה מנקודת מבטה, אבל ככל שהסם משפיע (והנובלה מתחילה פרק חדש), הוא עובר לנקודת מבטו של מיילס.
טכניקה זו מורחבת בנובלה הבאה שבו מופיעות נקודות מבט רבות.
כשבריאר מתכוננת לחתונה של הקיסר גרגור וורברה ליורשת קומרנית, מיילס מנסה לחזר אחר יקטרין וורוסון ללא ידיעתה.
נובלה זו פורסמה בפברואר 2004 במסגרת האנתולוגיה Irresistible Forces (קתרין אסארו, עורכת).
בוז'לוד כתבה זאת לאחר שסיימה את Diplomatic Immunity.
החתונה של מיילס ויקטרין מסופרת מנקודת המבט של האיש האמונים של מיילס, רויס.
מיילס מציג את רויס לטאורה בביקור הראשון שלה (וגם בשל תוחלת החיים הקצרה שלה, כנראה האחרון שלה) בבריאר.
הזוג מסתדר טוב, למרות המראה היוצא דופן למדי שלה.
עם זאת, מערכת היחסים הרומנטית הפורחת שלהם מתנפצת כאשר הוא מעיר הערה פוגענית על "מוטנטים מחרידים, מהונדסים" - המתייחס למיזם המסחרי האחרון של מארק האח המשובט של מיילס.
כאשר יקטרין נלקחת חולה, טאורה מאתרת את מקור המחלה למחרוזת פנינים שנשלחו ככל הנראה על ידי אדמירל הדנדרים הנוכחית (ומאהבתו לשעבר של מיילס), אלי קווין, שהמחרוזת אינה נראית נכונה ומתאימה לחזון האניגמטי שלה.
בעזרתו של רויס היא מביאה אותו לתשומת לבם של האבטחה הקיסרית.
הפנינים המורעלות מקושרות לאויב חדש של מיילס.
יקטרין מחלימה, והחתונה מתרחשת ללא אירוע חריג נוסף.
באותו לילה, רויס נמצא על המשמר כאשר טאורה מצטרפת אליו.
היא אומרת לו כי כנראה יש לה רק עוד שנה או שנתיים של חיים, ולכן היא לוקחת הכל כפי שהוא בא.
רויס עונה, "את יכולה ללמד אותי לעשות את זה?".
בדרך חזרה מירח הדבש המאוחר שלו, מיילס נשלח אל חלל קוודי כדי להתיר תקרית דיפלומטית.
איבן וורפטריל, המוצב בקומאר, מתבקש על ידי חבר מהאבטחה הקיסרית להגן על אישה צעירה ויפה שהופכת למטרה על ידי כנופיה פושעת, וכושל לתוך קונספירציה של הפוליטיקה המערבת את חמישיית ג'קסון, רוצחים שכירים, סינדיקטים פליליים וסוד עתיק עם פוטנציאל מסוכן בבריאר ועם מחותנים מביכים.
עדיין חדשה בתפקידה כליידי וורקוסיגן, יקטירין עובדת יחד עם מדען גולה על תוכנית קיצונית כדי לשחזר את אדמות וישני שהן נמצאות באזור המפורז, המורשת הרדיואקטיבית המתמשכת של הפלישה הסטיגנדית לכוכב בריאר.
כאשר היצורים הניסויים הביו-מהונדסים של המדען נעלמים, הזוג מגלה כי האזור עדיין מכיל סודות ישנים וקטלניים.
מיילס חוקר תאגיד קריוגני על הפלנטה קידו-דאני, בסיועו של ג'ין, נער מקומי.
שלוש שנים לאחר מותו של ארל וורקוסיגן, קיבלה האדמירל ג'ול מצי סרגיאר (שהייתה פעם כפופה של ארל וגם מאהבת) הצעה.
אלמנתו של ארל קורדליה מתכננת להשתמש בחומר הגנטי שהיא וארל שמרו, ומציעה לה אפשרות להוליד ילדים מהגנים שלה ומהתאים הקפואים של ארל.
רישום לפי תאריך הפרסום הראשון
עם פרסום Cryoburn, כמעט כל סיפורי בריאר היו זמינים כטקסטים אלקטרוניים חינם על תקליטור שליווה את שחרורו של העתק בכריכה קשה.
תקליטור זה היה משותף בחינם באינטרנט בהתחלה, אך לאחר בקשה של המחברת, הוא כבר לא זמין בחינם ברשת.
Aftermaths (אביב 1986, בגבולות הרחוקים, כרך V)
רסיסים של כבוד (יוני 1986)
Falling Free (דצמבר 1987 - פברואר 1988, אנלוגי מדע בדיוני ומגזין פאקט)
Labyrinth (אוגוסט 1989 בעיה של אנלוגי)
Weatherman (פברואר 1990 בעיה של אנלוגי)
משחקי אצולה (ספטמבר 1990), המשלב גרסה מעט שונה של "Weatherman"
Vorkosigan's Game (ספטמבר 1990), נפח אומניבוס המורכב של משחקי אצולה "Borders of Infinity"
בריאר (יולי-ספטמבר 1991, בשלושה תשלומים אנלוגי, שפורסם כרומן באוקטובר 1991) )
Dreamweaver's Dilemma (פברואר 1995, אוסף הכולל את הנובלה הדילמה של Dreamweaver)
Cordelia's Honor (נובמבר 1996), מהדורה משולבת של "רסיסים של כבוד", "Aftermaths", ו"בריאר" עם מילות מפתח של המחבר
Miles Errant (ספטמבר 2002), אומניבוס: גבולות האינסוף, האחים בזרועות, ומראה הריקוד
Winterfair Gifts (פברואר 2004, באנתולוגיה כוחות שאין לעמוד בפניו, קתרין Asaro, עורך)
Miles, Mutants and Microbes (אוגוסט 2007), אומניבוס: נפילה חופשית, מבוך וחסינות דיפלומטית
Miles in Love (פברואר 2008), אומניבוס: Komarr, קמפיין אזרחי מתנות Winterfair
הברית של קפטן וורפטריל (נובמבר 2012)
הנובלות המוקדמות יותר (למעט Memory) והסיפורים הקצרים (מלבד Dreamweaver's Dilemma) זכו לאריזה מחדש במהדורות כוללניות.
Falling Free - זכתה בפרס נבולה עבור הרומן הטוב ביותר של 1988; מועמד לפרס הוגו לטוב ביותר בשנת 1989
Mountains of Mourning - זכה בפרס הוגו ונבולה 1990 עבור הנובלה הטובה ביותר
Weatherman - מועמד עבור פרס נבולה לשנת 1991 עבור הנובלה הטובה ביותר
משחק אצולה - זכה בפרס הוגו עבור הרומן הטוב ביותר בשנת 1991; מועמד לפרס לוקוס עבור הרומן הטוב ביותר בדיוני מדע באותה שנה
בריאר - זכה בפרסי הוגו ולוקוס בשנת 1992; מועמד לפרס הנבולה עבור הרומן הטוב ביותר של 1991
Mirror Dance - זכה בפרס הוגו ולוקוס עבור הרומן הטוב ביותר בשנת 1995
סטיגנדה - מועמד לפרס לוקוס בשנת 1997
Memory - מועמד עבור פרסי הוגו, נבולה ולוקוס לשנת 1997
A Civil Campaign - מועמד לפרס הוגו, נבולה ולוקוס בשנת 2000
Diplomatic Immunity - מועמדת לפרס נבולה לשנת 2002
Winterfair Gifts - מועמד עבור פרס הוגו לשנת 2005 עבור נובלה הטובה ביותר
Cryoburn - מועמד לפרס הוגו ו-Locus Award בשנת 2011
הברית של קפטן וורפטריל - מועמדת לפרס הוגו בשנת 2013
הסדרה כולה זכתה בפרס הוגו לסדרה הטובה ביותר בשנת 2017.
שלושה מהרומנים נכנסו לרשימת רבי המכר של הניו יורק טיימס כאשר שוחררו לראשונה בכריכה קשה: במקום ה-26 נכנס A Civil Campaign, במקום ה-25 היה את Diplomatic Immunity, ו-Cryoburn במקום ה-32. הרומנים תורגמו למספר שפות וכריכות המהדורות הבינלאומיות השונות הועברו לארכיון.
ספר הקומיקס של A Warrior's Apprentice יצא לאור בצרפת ב-2010, שהיה הראשון בסדרה מתוכננת בשם La Saga Vorkosigan.
בריאנה ניקול יידי היא שחקנית וזמרת אמריקאית.
התפרסמה בשל תפקידה בתור פרנקי האת'וויי בסדרה "משפחה נרדפת" (2015-2013), בזכות תפקידה כטומיקה בסדרה "רוק בבית הספר" (2018-2016) ובשל הופעתה בתור ג'ינה בסדרה "משמר מאליבו" (2019-2018).
בריאנה יידי נולדה בסידני, ניו סאות' ויילס באוסטרליה.
בגיל שנתיים היא עברה ללוס אנג'לס, קליפורניה; ויש לה אזרחות כפולה, הן של ארצות הברית והן של אוסטרליה.
בשנת 2008, עברה למחוז סן דייגו, קליפורניה, והיא החלה לקחת שיעורי משחק ומוזיקה בשנה שלאחר מכן.
היא ומשפחתה חזרו ללוס אנג'לס ב-2012 כדי לקדם את קריירת המשחק שלה.
בשנת 2009 קיבלה את תפקיד הראשון בסרט המתח "Level 26: Dark Prophecy" בדמותה של סיבי דארק בצעירותה.
באותה שנה שיחק בסרט הקצר "Social Studies" בבימויה של שרה הופמן.
בשנת 2011, היא הופיעה בתפקיד אורח בפרק של סדרת הטלוויזיה "איך פגשתי את אמא".
הי ביצעה הופעות משחק אחרות בפרסומות, בין היתר למקדונלד'ס, AT&T, טויוטה ואחרות.
בשנת 2013, החלה לגלם את פרנקי האת'ווי בסדרה "משפחה נרדפת" במשך שתי עונות בניקלודיאון.
ב-2014, היא הופיעה בסרט הטלוויזיה של ניקלודיאון, "Santa Hunters" .
בשנת 2016, היא החלה לככב בסדרה נוספת של ניקלודיאון, "רוק בבית הספר" המבוססת על הסרט מ-2003 בעל אותו השם.
היא הייתה מועמדת בשנת 2017 לפרסי בחירת הילדים של ניקלודיאון לשחקנית האהובה ביותר על תפקידה בסדרה, אשר שודרה במשך שלוש עונות, והסתיימה ב-2018.
במהלך תקופתה ב"רוק בבית ספר", היה לה תפקיד חוזר כקולה של רוני אן בסדרת האנימציה של ניקלודיאון, "הרעשנים", והופיעה בסרט הטלוויזיה של ניקלודיאון, "Escape from Mr.
Lemoncello's Library" היא גם דיבבה את קולה של מריה הצעירה בסרט האנימציה, "All I Want For Christmas Is You" של מריה קארי ב-2017.
בשנת 2019, היא כיכבה בתפקיד ג'ינה בסדרה "משמר מאליבו" בנטפליקס.
שנה לאחר מכן, היא שבה והופיעה בתור ג'ינה בסרט ההמשך, "משמר מאליבו: הגל הבא", אשר שוחרר על ידי נטפליקס באוגוסט 2020.
בשנת 2019, יידי החלה לשתף פעולה עם כותב שירי הפופ, ג'סטין טרנטר, ובשנת 2020, היא הוציאה את סינגלי הבכורה שלה, "Stopped Buying Diamonds" ו-"BlindLife" (שניהם נכתבו בשיתוף עם טרנטר) דרך וורנר רקורדס.
בדצמבר 2021, היא כיכבה בתור סופיה לצד אידינה מנזל בהפקה הבימתית של "WILD: A Musical Becoming" שהועלתה בתיאטרון הרפרטוארי האמריקני בקיימברידג', מסצ'וסטס.
בשנת 2022, היא החלה לשחרר סינגלים חדשים מ-EP הבכורה שלה, "SEND HELP", שבו היא משמשת כמפיקה בפועל וככותבת השירים הראשית.
ה-EP שוחרר ב-9 בספטמבר 2022 תחת חברת ההקלטות וורנר רקורדס.
+שנהסרטתפקידהערות2010Level 26: Dark Prophecyסיבי דארק בצעירותה2017All I Want for Christmas Is You מריה בצעירותהדיבוב2020משמר מאליבו: הגל הבאג'ינה
Lemoncello's Library אקימיסרט טלוויזיה של ניקלודיאון2019משמר מאליבו ג'ינהתפקיד ראשי; 8 פרקים
בריאנה תרוסל היא שחיינית אוסטרלית, אלופה אולימפית (פריז 2024), פעמיים אלופת עולם (קוואנגג'ו 2019 ופוקואוקה 2023) ושיאנית עולם במשחה שליחות 4x200 מטר חופשי ואלופת עולם (קוואנגג'ו 2019) במשחה שליחות 4x100 מטר חופשי.
תרוסל נולדה וגדלה בסאביאקו, אוסטרליה המערבית, פרבר של פרת'.
באליפות העולם שנערכה בקאזאן, רוסיה בשנת 2015 סיימה במקום רביעי במשחה ל-200 מטר פרפר בתוצאה של 2:06.78 דקות.
באולימפיאדת ריו דה ז'ניירו סיימה במקום שמיני במשחה ל-200 מטר פרפר בתוצאה של 2:07.87 דקות.
בשלב המוקדמות היא קבעה תוצאה של 2:07.76 דקות ועלתה מהמקום העשירי לשלב חצי הגמר שבו קבעה תוצאה של 2:07.19 דקות ועלתה מהמקום השביעי.
באליפות העולם שנערכה בבודפשט, הונגריה ביולי 2017 זכתה במדליית ארד לאחר ששחתה בשלב המוקדמות במשחה שליחות 4x100 מטר מעורב את סגנון הפרפר היא שחתה ב"זינוק שליחות" בתוצאה של 58.52 שניות.
נוסף לכך, היא סיימה במקום 12 במשחה ל-100 מטר פרפר בתוצאה של 58.21 שניות ובמקום 16 במשחה ל-200 מטר פרפר בתוצאה של 2:10.58 דקות, בשלב המוקדמות היא קבעה תוצאה של 2:08.98 ועלתה לשלב חצי הגמר מהמקום ה-11.
במשחקי חבר העמים שנערכו בגולד קוסט 2018 זכתה בשתי מדליות, זהב וארד.
מדליית זהב במשחה שליחות 4x200 מטר חופשי בשיא משחקים חדש של 7:48.04 דקות, כשחיינית שנייה היא קבעה ב"זינוק שליחות" תוצאה של 1:57.60 דקות ומדליית ארד במשחה ל-100 מטר פרפר בתוצאה של 57.30 שניות.
באליפות העולם שנערכה בקוואנגג'ו, קוריאה הדרומית ביולי 2019 זכתה ב-4 מדליות, 2 זהב ו-2 כסף.
במדליות זהב זכתה, במשחה שליחות 4x100 מטר חופשי ביחד עם ברונטה קמפבל, אמה מקיאן וקייט קמפבל בשיא אליפות חדש של 3:30.21 דקות, לפני ארצות הברית (3:31.02 דקות) וקנדה (3:31.78 דקות).
כשחיינית שנייה היא שחתה ב"זינוק שליחות" בתוצאה של 53.34 שניות ובמשחה שליחות 4x200 מטר חופשי ביחד עם אריארן טיטמוס, מדיסון וילסון ואמה מקיאן בשיא עולם חדש של 7:41.50 דקות, לפני ארצות הברית (7:41.87 דקות) וקנדה (7:44.35 דקות).
כשחיינית שלישית היא שחתה ב"זינוק שליחות" בתוצאה של 1:55.60 דקות.
במדליות כסף זכתה לאחר ששחתה בשלב המוקדמות במשחה שליחות 4x100 מטר מעורב את סגנון הפרפר ב"זינוק שליחות" בתוצאה של 58.28 שניות ובמשחה שליחים 4x100 מטר משולב חופשי.
היא סיימה במקום חמישי במשחה ל-100 מטר פרפר בתוצאה של 57.09 שניות, בשלב חצי הגמר היא קבעה תוצאה של 57.02 שניות.
נוסף לכך, היא שחתה בשלב המוקדמות 200 מטר פרפר בתוצאה של 2:09.91 דקות ודורגה במקום 11 אך פרשה מהמשך התחרות במשחה זה.
באולימפיאדת טוקיו שנערכה בסוף יולי תחילת אוגוסט זכתה ב-3 מדליות, 1 זהב ו-2 ארד, כולם לאחר ששחתה בשלב המוקדמות.
מדליית זהב במשחה שליחות 4x100 מטר מעורב, מדליות ארד במשחה שליחות 4x200 מטר חופשי ובמשחה שליחים משולב 4x100 מטר מעורב.
נוסף לכך, היא סיימה במקום 12 במשחה ל-100 מטר פרפר בתוצאה 57.59 שניות ובמקום שמיני במשחה ל-200 מטר פרפר בתוצאה של 2:09.48 דקות בשלב חצי הגמר היא קבעה תוצאה של 2:08.41 דקות.
באליפות העולם שנערכה בבודפשט ביוני 2022 זכתה ב-4 מדליות, 1 זהב ו-3 כסף.
מדליית זהב במשחה שליחות 4x100 מטר חופשי לאחר ששחתה בשלב המוקדמות.
נוסף לכך, היא סיימה במקום שישי במשחה ל-100 מטר פרפר בתוצאה של 56.98 שניות, בשלב חצי הגמר היא קבעה תוצאה של 56.96 שניות ובמקום 11 במשחה ל-50 מטר פרפר בתוצאה של 26.05 שניות.
באליפות העולם שנערכה בפוקואוקה, יפן ביולי 2023 זכתה ב-3 מדליות, 2 זהב ו-1 כסף.
מדליית כסף במשחה שליחות 4x100 מטר מעורב לאחר ששחתה בשלב המוקדמות.
נוסף לכך, היא סיימה במקום שביעי במשחה ל-100 מטר פרפר בתוצאה של 57.34 שניות, בשלב חצי הגמר היא קבעה תוצאה של 57.14 שניות ובמקום 18 במשחה ל-50 מטר פרפר בתוצאה של 26.30 שניות.
באליפות העולם שנערכה בדוחה, קטר בפברואר 2024 זכתה ב-6 מדליות, 1 זהב, 3 כסף ו-2 ארד.
מדליית זהב במשחה שליחות 4x100 מטר מעורב בתוצאה של 3:55.98 דקות, לפני שוודיה (3:56.35 דקות) וקנדה (3:56.43 דקות), כשחיינית שלישית היא שחתה את סגנון הפרפר ב"זינוק שליחות" בתוצאה של 56.86 שניות.
נוסף לכך, היא סיימה במקום רביעי במשחה ל-100 מטר פרפר בתוצאה של 56.97 שניות, 3 מאיות השנייה איטי ממדליית ארד ובמקום שמיני במשחה ל-50 מטר פרפר בתוצאה של 25.96 שניות.
באולימפיאדת פריז שנערכה בסוף יולי תחילת אוגוסט היא זכתה במדליית זהב במשחה שליחות 4x200 מטר חופשי ביחד עם מולי אוקלהן, לני פליסטר ואריארן טיטמוס בשיא אולימפי חדש של 7:38.08 דקות, לפניא ארצות הברית (7:40.86 דקות) והרפובליקה העממית של סין (7:42.34 דקות), כשחיינית ראשונה היא קבעה תוצאה של 1:56.87 דקות.
בריאנה ויליאמס היא אתלטית אמריקאית-ג'מייקנית, אלופת העולם עד גיל 20 בריצת 100 מטר ובריצת 200 מטר.
ויליאמס נולדה וגדלה בפלורידה, בת לאב מפילדלפיה ואם מג'מייקה.
משנת 2015 היא מתאמנת בהדרכתו של אטו בולדון.